आध शताब्दी (1959-2009) सँ बेसी समय सँ मिथिला-मैथिली हेतु समर्पित आ कोलकाता प्रवासी मैथिलक स्वर्णिम इतिहास केर साक्षी ई संस्था पुनः सक्रियता बढबैत मिथिला विभूति पर्व समारोह केर आयोजन कयलक अछि.
 एहि अवसर पर कएक गोट पोथी केर लोकार्पण होयबे करत संगहि प्रबोध साहित्य सम्मान 2012 सँ सम्मानित मैथिली सेवी ओ मिथिला दर्शन केर संपादक रामलोचन ठाकुर केर अभिनन्दन कयल जायत.
 तत्पश्चात धरोहर टीम द्वारा सांस्कृतिक कार्यक्रम सेहो प्रस्तुत कयल जायत. मैथिल दर्शक हेतु मनोरंजनक पूर्ण खोराक केर व्यवस्था अछि. मैथिली पारंपरिक गीत-संगीत केर संगहि झिझिया, झरनी, जाट-जटिन, सुलबा-लुलबा नृत्य-नाट्य केर आयोजन कयल गेल अछि.
 नोट - प्रवेश निशुल्क अछि. विराट संख्या मे आबि अपन महिमामय उपस्थिति सँ समारोहक गरिमा कें गौरवान्वित करी. 